14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 414 της 3/23 Ιουν. 1960 (ΦΕΚ Α΄ 90) Περί προσθήκης διατάξεων εις το τέλος του άρθρ. 2 του από 4/19.4.1935 Δ/τος «περί κωδικοποιήσεως των διατάξεων των διεπουσών το Ταμείον Συντάξεων Αυτοκινητιστών». Έχοντες υπ’ όψιν: 1.Τας διατάξεις του εικοστού δευτέρου άρθρου του υπ’ αριθ. 6033/1934 Νόμου «περί κυρώσεως του Ν.Δ. της 22.7.33 «περί τροποποιήσεως και συμπληρώσεως της περί αυτοκινήτων εν γένει και του Τ.Π.Τ.Α.Λ. κειμένης νομοθεσίας». 2.Την γνώμην του Δ. Συμβουλίου του Ταμείου Συντάξεων Αυτοκινητιστών (αναφ. ΤΣΑ υπ’ αριθ. 13062/59). 3.Την υπ’ αριθ. 122/1960 γνωμοδότησιν του Συμβουλίου Επικρατείας προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Εις το τέλος του άρθρ. 2 του από 4/19.4.1935 Δ/τος «περί κωδικοποιήσεως των διατάξεων των διεπουσών το Ταμείον Συντάξεων Αυτοκινητιστών (ΦΕΚ 157/1935 προστίθεται αι κάτωθι διατάξεις:  Σελ. 1374 «1.Από 1.7.1958, ότε έληξεν η δυνάμει του άρθρ. 1  παρ. 1 του Ν.Δ. 3425/55 θεσπισθείσα  αναστολή υποχρεωτικής ασφαλίσεως  των επαγγελματιών αυτοκινητιστών  Δωδεκανήσου, συνεχίζεται η υποχρεωτική ασφάλισις αυτών εις το Ταμείον  Συντάξεων Αυτοκινητιστών, βάσει των κειμένων διατάξεων. 2.Ως συντάξιμος χρόνος εξαγοραζόμενος αναγνωρίζεται ο της επαγγελματικής απασχολήσεως αυτών από 1.4.1947 και μέχρι της χρονολογίας καθ’ ην τα πρόσωπα ταύτα υπήχθησαν εις την ασφάλισιν του Ι.Κ.Α. ή του ΤΣΑ, των δε ιδιοκτητών αυτοκινήτων δημοσίας χρήσεως, μετά ή άνευ επαγγελματικής αδείας ικανότητος οδηγού και το χρονικόν διάστημα από 8.10.55 μέχρι και 30.6.1958. 3.Ο ούτω εξαγοραζόμενος ως συντάξιμος χρόνος προϋπηρεσίας, πλην του διανυθέντος εν τη ασφαλίσει του ΙΚΑ ή του ΤΣΑ και δι’ ον κατεβλήθησαν αι αντίστοιχοι εισφοραί, εξαγοράζεται υπό μεν του επαγγελματίου οδηγού δια μηνιαίας εισφοράς δραχ. 20, υπό δε του επαγγελματίου ιδιοκτήτου δια δραχ. 40. 4.Ως εισφοραί δια τον χρόνον της υποχρεωτικής παρά τω ΤΣΑ ασφαλίσεως των ανωτέρω, ήτοι δια το από 1.9.53 έως 7.10.55 χρονικόν διάστημα ορίζονται αι αυταί της προηγουμένης παραγράφου. 5.Η αίτησις εξαγοράς του τε χρόνου επαγγελματικής απασχολήσεως και ησφαλισμένης υπηρεσίας ασκείται εντός ετησίας ανατρεπτικής προθεσμίας από της δημοσιεύσεως του παρόντος. 39.Ν.β.14 Ταμείο Ασφαλίσεως Αυτοκινητιστών (Τ.Σ.Α.) 50 6.Η εξόφλησις του συνολικού ποσού τόσον του οφειλομένου δια την εξαγοράν προϋπηρεσίας όσον και του οφειλομένου δια την υποχρεωτικήν ασφάλισιν μέχρι 30.6.1958, θέλει πραγματοποιηθή εις 72 ίσας μηνιαίας δόσεις απηλλαγμένας προσθέτων τελών και τόκων υπερημερίας αρχής γενομένης εντός διμήνου από της δημοσιεύσεως του παρόντος. Εν περιπτώσει μη εμπροθέσμου καταβολής δόσεως τινός προς εξόφλησιν οφειλών κατά  τα υπό των προηγουμένων παραγράφων οριζόμενα αύτη επιβαρύνεται δι’ εφ’ άπαξ προσθέτου τέλους ίσου προς 50% του ποσού της δόσεως. Εξαιρετικώς δια τους ανωτέρω αυτοκινητιστάς Δωδεκανήσου και δια το χρονικόν διάστημα από 1.4.1947 μέχρι 31.12.1948, η κυριότης αυτοκινήτου Δ.Χ. εν περιπτώσει αδυναμίας προσκομίσεως βεβαιώσεως του εν Ρόδω Γραφείου Συγκοινωνιών ή δελτίου ταξινομήσεως του Δήμου δύναται ν’ αποδεικνύεται δι’ ενόρκου βεβαιώσεως δύο επαγγελματιών αυτοκινητιστών, δια το από 1.1.1949 μέχρι 30.4.1953 δια βεβαιώσεως του εν Ρόδω Γραφείου Συγκοινωνιών εν αδυναμία προσκομίσεως συμβολαιογραφικού εγγράφου και δια το από 1.5.1953 και εφεξής χρονικόν διάστημα δια συμβολαιογραφικού εγγράφου βάσει των διατάξεων του Νόμ. 2367/53». β)Εις το τέλος του άρθρ. 12 του από 6/19.4.1935 Δ/τος «περί κωδικοποιήσεως των διατάξεων των διεπουσών το ΤΣΑ προστίθεται διάταξις έχουσα ούτω: «Οφειλαί ησφαλισμένων της περιφερείας Δωδεκανήσου προερχόμεναι εξ ασφαλιστικών εισφορών και αναγόμεναι εις το από 1.7.1958 μέχρι 31.3.1959 χρονικόν διάστημα, εξοφλούμεναι μέχρι 30.12.1960 απαλλάσσονται παντός προσθέτου τέλους, πέραν δε της ημερομηνίας ταύτης βαρύνονται δια προσθέτου τέλους 1% ανά δεκαήμερον μη δυναμένου να υπερβή τα 50% του συνόλου της κυρίας οφειλής». Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 